
Ne mutlu Türküm diyene. - A török építészet Atatürk korában

A dolgozat témája az Oszmán Birodalom és a Török Köztársaság közti átmenet politikai és szociológiai bemutatása, valamint mindezek lenyomata a fiatal köztársaság építészetében. Fő kérdés: hogy rakta le az új köztársaság első építész generációja a fényét vesztett keleti birodalom romjaira a modern, európai Törökország alapköveit. Bemutatásra kerül az Első és a Második Török Nemzeti Építészeti mozgalom, és az őket befolyásoló európai építészek munkássága, valamint az elnök Atatürk nemzetállam-építő reformjainak építészeti következményei, főként az új főváros Ankara területén. Ezenkívül a bemutatás kitér a Halkevik, vagyis a Népházak építészetére és az intézmény működésére, a török társadalom modernizációjára gyakorolt hatásával együtt.



